open-index/open-wikipedia-markdown huggingface dataset:
ฮอนโด เอย์สึเกะ

**ฮอนโด เอย์สึเกะ** (; ) เป็นตัวละครในการ์ตูนเรื่องยอดนักสืบจิ๋วโคนัน ซึ่งมีบุคลิกที่หากดูเผินๆเหมือนกับซุ่มซ่าม แต่ในบางครั้งกลับดูสุขุมรอบคอบ และเป็นตัวละครที่ค่อนข้างมีความลึกลับตัวหนึ่ง ให้เสียงพากย์เวอร์ชันภาษาญี่ปุ่นโดยคุณจุงโกะ โนดะ

## เนื้อเรื่องย่อ
**ฮอนโด เอย์สึเกะ** เป็นน้องชายของมิซึนาชิ เรย์นะ ในช่วงแรก โคนันสงสัยว่าเขาอาจเป็นหนึ่งในสมาชิกองค์กรชุดดำ เนื่องจากมีความคล้ายกับมิซึนาชิ เรย์นะเป็นอย่างมาก ในเบื้องต้น เอย์สึเกะเป็นโรคลูคีเมีย ก่อนที่จะได้รับการผ่าตัดโดยใช้ไขสันหลังของพี่สาวตนในภายหลัง นี่จึงเป็นสาเหตุของการเปลี่ยนแปลงกรุ๊ปเลือดจาก O มาเป็น AB จากการได้รับการผ่าตัด และเอย์สึเกะยังเป็นเพื่อนร่วมชั้นเรียนเดียวกันกับโมริ รัน กับซึซึกิ โซโนโกะด้วยเช่นกัน โดยในปัจจุบันได้เดินทางไปอเมริกาเพื่อไปเป็น CIA เหมือนกับพ่อ (ในตอน **มังงะ เล่ม 60 File 621** คำสารภาพของเอย์สึเกะ  **อนิเมะ  ตอน 555** มุมอับในร้านคาราโอเกะ (ตอนจบ))

## ข้อมูลจำเพาะ
* **ชื่อ** : ฮอนโด เอย์สึเกะ (本堂 瑛祐)
เกิดวันที่ 16 กุมภาพันธ์
ราศี กุมภ์
* **สัญชาติ** : ; 
* **ภูมิลำเนาเดิม** : โอซาก้า
* **อายุ** : 17 ปี
* **กรุ๊ปเลือด** : O (ภายหลังได้รับการผ่าตัดโรคลูคีเมีย โดยใช้ไขสันหลังของพี่สาวซึ่งมีกรุ๊ปเลือด AB)
* **สถานภาพ** : นักเรียนมัธยมปลาย
* **ความสัมพันธ์** : 


**ครอบครัวฮอนโด**




## อ้างอิง

* หนังสือการ์ตูน ยอดนักสืบจิ๋วโคนัน (สนพ.วิบูลย์กิจ)

## ดูเพิ่ม
* มิซึนาชิ เรย์นะ
* ยอดนักสืบจิ๋วโคนัน
* ตัวละครในยอดนักสืบจิ๋วโคนัน

## แหล่งข้อมูลอื่น
* ข้อมูลที่เกี่ยวข้องกับ"ฮอนโด เอย์สึเกะ" 
* ข้อมูลที่เกี่ยวข้องกับ"ฮอนโด เอย์สึเกะ" 
* ข้อมูลที่เกี่ยวข้องกับ"ฮอนโด เอย์สึเกะ" (Wikia) 

หมวดหมู่:ตัวละครในยอดนักสืบจิ๋วโคนัน
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2548
หมวดหมู่:ตัวละครที่เป็นฮาฟุ
หมวดหมู่:ตัวละครชาวญี่ปุ่นเชื้อสายอเมริกัน
หมวดหมู่:ตัวละครชาวอเมริกันเชื้อสายญี่ปุ่น
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครในบันเทิงคดีจากโอซากะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
ปลาซีโด โดมิงโก

**โฆเซ ปลาซิโด โดมิงโก เอมบิล** () หรือ **ปลาซิโด โดมิงโก** เป็นนักร้องอุปรากรเสียงเทเนอร์และผู้อำนวยเพลงชาวสเปน เป็นนักร้องเทเนอร์ที่รับบทบาทการแสดงมาตั้งแต่เข้าวงการแล้วทั้งสิ้น 128 บท  ซึ่งเป็นสถิติสูงสุดเหนือกว่านักร้องคนใดในปัจจุบัน 

โดมิงโกเกิดที่ชานกรุงมาดริด ประเทศสเปน เติบโตที่ประเทศเม็กซิโก นอกเหนือจากการเป็นนักร้องเทเนอร์แล้ว ปลาซิโดยังเป็นนักเปียโน เป็นผู้อำนวยเพลงให้กับวงออร์เคสตรา และร้องเพลงเสียงแบริโทน

## อ้างอิง

## แหล่งข้อมูลอื่น

* Official website
* World Tour Homepage 

หมวดหมู่:นักร้องเสียงเทเนอร์
หมวดหมู่:นักร้องเสียงแบริโทน
หมวดหมู่:นักร้องสเปน
หมวดหมู่:นักดนตรีชาวสเปน
หมวดหมู่:ผู้ที่ได้รับรางวัลแกรมมี
หมวดหมู่:นักร้องโอเปร่า
หมวดหมู่:บุคคลจากมาดริด
หมวดหมู่:ผู้ได้รับเครื่องราชอิสริยาภรณ์เคบีอี
กอนซาโล อิกัวอิน

**กอนซาโล เฆราร์โด อิกัวอิน** (; เกิด 10 ธันวาคม ค.ศ. 1987) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งกองหน้าตัวเป้าให้กับอินเตอร์ไมแอมี เขาเป็นบุตรชายของอดีตนักฟุตบอลฆอร์เฆ อิกัวอิน และเป็นน้องชายของเฟเดริโก อิกัวอิน

ในฤดูกาล 2015–2016 ที่นาโปลีได้รองแชมป์ อิกัวอินซึ่งยังเป็นผู้เล่นของนาโปลีอยู่นั้นได้ทำสถิติใหม่ ด้วยการเป็นดาวซัลโวหรือผู้ทำประตูได้มากที่สุดในฤดูกาล ด้วยจำนวน 36 ประตู และเป็นการทำลายสถิติเก่าที่ยั่งยืนมานานกว่า 66 ปีด้วย

หลังจบฤดูกาล ก่อนเริ่มต้นฤดูกาลใหม่ได้ไม่นาน อิกัวอินได้ย้ายไปยังยูเวนตุสด้วยค่าตัวถึง 75.3 ล้านปอนด์ (ประมาณ 3,462 ล้านบาท) นับว่าเป็นผู้เล่นที่มีราคาแพงเป็นอันดับ 4 ของโลกรองจากปอล ปอกบาจากแมนเชสเตอร์ยูไนเต็ด และแกเร็ธ เบล กับคริสเตียโน โรนัลโด จากเรอัลมาดริด

## อ้างอิง

## แหล่งข้อมูลอื่น

* Real Madrid official profile
* Higuaín at La Liga
* BDFutbol profiles
* Statistics  at Guardian Stats Centre
* ESPN Profile 
* Futbol360 profile
* Profile at FutbolPunto with maps and graphs  
* 
* Transfermarkt profile
* 2010 FIFA World Cup profile 
* 

หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลชาวฝรั่งเศส
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:ผู้เล่นในเมเจอร์ลีกซอกเกอร์
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลอินเตอร์ไมแอมี
หมวดหมู่:บุคคลจากจังหวัดฟีนิสแตร์
หมวดหมู่:ชาวฝรั่งเศสเชื้อสายอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่ายูโรปาลีก
เวสลีย์ สไนเดอร์

**เวสลีย์ สไนเดอร์** (, ; เกิดเมื่อวันที่ 9 มิถุนายน ค.ศ. 1984) เป็นอดีตนักฟุตบอลชาวดัตช์ ที่เล่นในตำแหน่งกองกลางตัวรุก และใน ค.ศ. 2004 สไนเดอร์ได้รับรางวัลโยฮัน ไกรฟฟ์ ในสาขานักเตะทีมเยาวชนยอดเยี่ยมในเนเธอร์แลนด์

ก่อนหน้านี้เขาเล่นให้กับทีมอาเอฟเซ อายักซ์ และเรอัลมาดริด ก่อนที่จะเซ็นสัญญากับอินเตอร์มิลานในปี ค.ศ. 2009 

สไนเดอร์ยังเคยเป็นตัวแทนนักฟุตบอลเยาวชนฟุตบอลทีมชาติเนเธอร์แลนด์ ปัจจุบันเขาลงแข่งในฟุตบอลทีมชาติเนเธอร์แลนด์ ลงแข่งครั้งแรกในเดือนเมษายน ค.ศ. 2003 โดยได้ร่วมแข่งขันฟุตบอลโลก 2006 และฟุตบอลยูโร 2 ครั้ง (2004 และ 2008) เขายังร่วมแข่งขันฟุตบอลโลก 2010 ที่ประเทศแอฟริกาใต้อีกด้วย

## อ้างอิง

## แหล่งข้อมูลอื่น

* 
* Sneijder Wesley 2009/10 profile  Inter Milan
* Sneijder Wesley profile  Sportepoch
* 
* Wesley Sneijder Owes His Place in National Team to Gökhan Saki and Kickboxing on WorldKickboxing.Net
* 
* 

หมวดหมู่:นักฟุตบอลชาวดัตช์
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:นักฟุตบอลกาลาทาซาไรสปอร์คูลือบือ
หมวดหมู่:ผู้เล่นในเซเรียอา
หมวดหมู่:ผู้เล่นในลาลิกา
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากยูเทรกต์
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
โฟร์สแควร์

**โฟร์สแควร์** ( แต่ใช้ว่า foursquare) เป็นบริการเครือข่ายสังคมที่มีลักษณะคือการอ้างอิงสถานที่ โฟร์สแควร์สร้างโดย เดนนิส โครว์ลีย์ (ซึ่งเดิมเคยร่วมกับอเล็กซ์ เรเนิร์ตสร้าง Dodgeball บริการอ้างอิงสถานที่ที่ในปี 2000 ต่อมาถูกซื้อไปโดยกูเกิลในปี 2005 แล้วกลายมาเป็น Google Latitude ในปี 2009) และ นาวีน เซลวาดูราย บริษัทโฟร์สแควร์สำนักงานใหญ่อยู่ที่นครนิวยอร์ก สหรัฐอเมริกา 

การใช้งานโฟร์สแควร์สามารถเล่นได้ผ่านโทรศัพท์มือถือ (ผ่านทาง mobile web), สมาร์ตโฟน (ผ่านทาง foursquare app) และแอปพลิเคชันต่างๆ ที่สามารถเชื่อมต่อกับโฟร์สแควร์ได้ (เช่น Instagram, Path, Yotomo, GetGlue, Waze, FootFeed, HootSuite เป็นต้น) โดยเมื่อผู้เล่นเปิดตำแหน่งของตัวผู้เล่นจะทำการเรียกสถานที่ที่อยู่ใกล้เคียง ไม่ว่าโรงเรียน ร้านอาหาร โรงแรม โรงพยาบาล ฯลฯ ขึ้นมา และผู้เล่นจะทำการเลือก "เช็กอิน" สถานที่นั้นเพื่อแสดงให้เห็นว่าตนอยู่ที่นี่หรือได้มาที่นี่แล้ว

ในปี พ.ศ. 2557 โฟร์สแควร์มีการเปลี่ยนรูปแบบใหม่ และปล่อยแอปพลิเคชันใหม่ชื่อ Swarm ซึ่งเน้นการแบ่งปันสถานะและการวางแผนท่องเที่ยว

ณ เดือนธันวาคม พ.ศ. 2556 โฟร์สแควร์รายงานว่า มีผู้ใช้อยู่ 45 ล้านคนทั่วโลก โดยในเดือนเมษายน 2553 บริษัทอินเทอร์เน็ตยาฮู! ได้เสนอซื้อกิจการเป็นเงิน 125 ล้านดอลลาร์สหรัฐ

thumb|right|โฟร์สแควร์บนระบบปฏิบัติการแอนดรอยส์

## ดูเพิ่ม
* โกวอลลา

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:บริการเครือข่ายสังคม
หมวดหมู่:ซอฟต์แวร์บนไอโฟน
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์บนซิมเบียน
คณะเกษตรศาสตร์ มหาวิทยาลัยนราธิวาสราชนครินทร์

**คณะเกษตรศาสตร์** มหาวิทยาลัยนราธิวาสราชนครินทร์ เป็นคณะเกษตรศาตร์แห่งแรกของสถาบันอุดมศึกษาในจังหวัดนราธิวาส มีวัตถุประสงค์ในจัดการเรียนการสอนในด้านการเกษตร โดยแบ่งออกเป็น 2 แห่ง ได้แก่ คณะเกษตรศาสตร์ ชั้นปริญญาตรี และวิทยาลัยเกษตรและเทคโนโลยีนราธิวาส ชั้นประกาศนียบัตรวิชาชีพ ก่อตั้งขึ้นเมื่อ พ.ศ. 2548 ตามมติว่าด้วยหลักการจัดตั้งคณะเกษตรศาสตร์ มหาวิทยาลัยนราธิวาสราชนครินทร์ คณะเกษตรศาสตร์ มหาวิทยาลัยนราธิวาสราชนครินทร์ เปิดสอนหลักสูตรหลักสูตรวิทยาศาสตรบัณฑิต สาขาวิชาเกษตรศาสตร์ เริ่มรับนักศึกษาตั้งแต่ปีการศึกษา 2549 เป็นต้นมา โดยในช่วงแรกนั้นการจัดการเรียนการสอนในระดับปริญญาตรี หลักสูตรวิทยาศาสตรบัณฑิต สาขาวิชาเกษตรศาสตร์

## ประวัติ
วันที่ 9 กุมภาพันธ์ 2548 มหาวิทยาลัยนราธิวาสราชนครินทร์ได้จัดตั้งขึ้นตามพระราชบัญญัติมหาวิทยาลัยนราธิวาสราชนครินทร์ พ.ศ. 2548 โดยการหลอมรวมสถาบันการศึกษาที่มีศักยภาพในการพัฒนาในจังหวัดนราธิวาสจำนวน 4 สถาบัน คือ วิทยาลัยพยาบาลบรมราชชนนีนราธิวาส สังกัดกระทรวงสาธารณสุข วิทยาลัยเทคนิคนราธิวาส วิทยาลัยเกษตรและเทคโนโลยีนราธิวาสและวิทยาลัยการอาชีพตากใบ ซึ่งสังกัดกระทรวงศึกษาธิการ

## หลักสูตร
หลักสูตรวิทยาศาสตรบัณฑิต สาขาวิชาเกษตรศาสตร์ เปิดการสอนจำนวน 2 หลักสูตร คือ
* หลักสูตรวิทยาศาสตรบัณฑิต สาขาวิชาเกษตรศาสตร์
* หลักสูตรวิทยาศาสตรบัณฑิต (ต่อเนื่อง) สาขาวิชาเกษตรศาสตร์
* หลักสูตรวิทยาศาสตรบัณฑิต สาขาวิชาเกษตรศาสตร์ 4 ปี

## สำนักงานวิทยาเขตเกษตรศาสตร์
**สำนักงานวิทยาเขตเกษตรศาสตร์**  เป็นหน่วยงานกลางในการอำนวยการบริหารและบริการประสานงานใน คณะเกษตรศาสตร์ และวิทยาลัยเกษตรและเทคโนโลยีนราธิวาส ที่มุ่งเน้นให้การศึกษา สร้างสรรคและพัฒนาความรู้ ให้บริการทางวิชาการ รวมทั้งสืบสานและอนุรักษ์ศิลปวัฒนธรรมที่สอดคล้องกับนโยบายการศึกษา การพัฒนาเศรษฐกิจ และสังคมของประเทศ โดยเฉพาะการพัฒนาและเพิ่มประสิทธิภาพการผลิตทางด้านเกษตรแบบ

ตั้งอยู่ เลขที่ 102 หมู่ 5 ตำบลตันหยงลิมอ อำเภอระแงะ จังหวัดนราธิวาส โดยมีพื้นที่ของวิทยาเขต จำนวน 1,808 ไร่  ในอดีตพื้นที่ของสำนักวิทยาเขต เป็นที่ตั้งของ วิทยาลัยเกษตรและเทคโนโลยีนราธิวาส และได้ดำเนินการจัดการศึกษาในระบบเปิดสอนนักศึกษา ระดับ ปวช.ม ปวส., ระดับ ปริญญาตรี และจัดการศึกษานอกระบบโดยจัดฝึกอบรมวิชาชีพเกษตรกรรมแก่เกษตรกร และผู้สนใจทั่วไป วันที่ 9 กุมภาพันธ์ 2548 วิทยาลัยเกษตรและเทคโนโลยีนราธิวาส ได้ถูกหลอมรวม กับอีก 3 วิทยาลัย คือ วิทยาลัยเทคนิคนราธิวาส วิทยาลัยพยาบาล และวิทยาลัยการอาชีพตากใบ เป็น มหาวิทยาลัยนราธิวาสราชนครินทร์  ปัจจุบัน สำนักงานวิทยาเขตเกษตรศาสตร์ เป็นหน่วยงานภายในในการประสานงานต่าง ๆ ภายใน คณะเกษตรศาสตร์และวิทยาลัยเกษตรและเทคโนโลยีนราธิวาส

## อ้างอิง

นราธิวาส
หมวดหมู่:หน่วยงานในมหาวิทยาลัยนราธิวาสราชนครินทร์
คณะศิลปศาสตร์ มหาวิทยาลัยนราธิวาสราชนครินทร์

คณะศิลปศาสตร์ (Faculty of Liberal Arts) มหาวิทยาลัยนราธิวาสราชนครินทร์ ถูกจัดตั้งขึ้นตามประกาศในราชกิจจานุเบกษาฉบับกฤษฎีกา (เล่มที่ 122 ตอนที่ 14 ก ลงวันที่ 8 กุมภาพันธ์ 2548) เพื่อขยายโอกาสทางการศึกษาให้แก่เยาวชนในเขต 3 จังหวัดชายแดนภาคใต้และพื้นที่ใกล้เคียง สามารถศึกษาจนถึงระดับปริญญาตรี รวมถึงสนับสนุนการสอนวิชาศึกษาทั่วไปให้แก่คณะอื่น ๆ 

ในระยะเริ่มแรก คณะเริ่มแยกตัวออกจากคณะวิชาพื้นฐานเดิม ก่อนที่จะผสานเข้าสู่มหาวิทยาลัย โดยมีบทบาทในการจัดสอนรายวิชาศึกษาทั่วไปในระดับต่าง ๆ และในปีการศึกษา 2558 คณะได้เปิดหลักสูตรศิลปศาสตรบัณฑิต (สาขาภาษาอังกฤษ) รุ่นที่ 1 ซึ่งตอบโจทย์ความต้องการของท้องถิ่น มุ่งพัฒนาผู้เรียนในด้านความรู้ความสามารถด้านภาษาต่างประเทศ พร้อมเสริมสร้างคุณธรรม จริยธรรม และทักษะชีวิตเพื่ออยู่ร่วมในสังคมพหุวัฒนธรรมอย่างมีความสุข

ในปีการศึกษา 2560 คณะได้เปิดหลักสูตรศิลปศาสตรบัณฑิต (สาขาภาษามลายู) รุ่นที่ 1 โดยต่อเนื่องจนถึงรุ่นที่ 4 ในปีการศึกษา 2564 ก่อนที่จะงดรับนักศึกษาและปิดหลักสูตรในปี 2567 

ปัจจุบันปีการศึกษา 2567 คณะมีนักศึกษาในหลักสูตรศิลปศาสตรบัณฑิต สาขาวิชาภาษาอังกฤษ รวม 253 คน (ข้อมูล ณ วันที่ 30 กันยายน พ.ศ. 2567) และในปีการศึกษา 2568 คณะได้เปิดหลักสูตรใหม่ คือ ศิลปศาสตรบัณฑิต สาขาภาษาต่างประเทศเพื่อธุรกิจบริการ โดยมี 2 แผนการเรียน คือ แผนภาษาจีน และแผนภาษาอังกฤษ ทั้งนี้ ผู้เรียนมีโอกาสไปศึกษาต่อต่างประเทศและเข้าร่วมการฝึกงานในภาคธุรกิจบริการได้อีกด้วย

## หลักสูตร
* **หลักสูตรศิลปศาสตรมหาบัณฑิต (ปริญญาโท สาขาการสอนภาษาอังกฤษ)** 
* **หลักสูตรศิลปศาสตรบัณฑิต (ปริญญาตรี)** 
** สาขาวิชาภาษาอังกฤษ (เอกอังกฤษ โทการสอน, เอกอังกฤษ โทการล่ามและแปล, เอกอังกฤษ โทการสื่อสารระหว่างองค์กร) 
** สาขาภาษาต่างประเทศเพื่อธุรกิจบริการ (แผนภาษาจีน และแผนภาษาอังกฤษ) หลักสูตรใหม่ ปีการศึกษา 2568
***หลักสูตรการศึกษาบัณฑิต (ปริญญาตรี) สาขาการสอนภาษามลายู** (อยู่ระหว่างการจัดทำหลักสูตร เปิดปีการศึกษา 2569)

## สถานที่ตั้ง
คณะศิลปศาสตร์อยู่ใน เขตโคกเขือ จังหวัดนราธิวาส โดยมีสำนักงานอยู่ที่ อาคารคณะศิลปศาสตร์ (เขตโคกเขือ) อ.เมือง จ.นราธิวาส 



## อ้างอิง

## แหล่งข้อมูลอื่น
* เว็บไซต์คณะศิลปศาสตร์ มหาวิทยาลัยนราธิวาสราชนครินทร์

นราธิวาสราชนครินทร์
ศิลปศาสตร์
คณะครุศาสตร์อุตสาหกรรม มหาวิทยาลัยเทคโนโลยีราชมงคลสุวรรณภูมิ

**คณะครุศาสตร์อุตสาหกรรม มหาวิทยาลัยเทคโนโลยีราชมงคลสุวรรณภูมิ** (เดิมคือ วิทยาเขตสุพรรณบุรี) เป็นคณะในสังกัดมหาวิทยาลัยเทคโนโลยีราชมงคลสุวรรณภูมิ ตั้งอยู่ที่ตำบลย่านยาว อำเภอสามชุก จังหวัดสุพรรณบุรี

## ประวัติ
### วิทยาเขตสุพรรณบุรี
วิทยาเขตสุพรรณบุรี จัดตั้งขึ้นเป็นวิทยาเขตในสังกัดสถาบันเทคโนโลยีราชมงคล กระทรวงศึกษาธิการ เมื่อปี พ.ศ. 2536  โดยแนวความคิดของนายบรรหาร ศิลปอาชา สมาชิกสภาผู้แทนราษฎรจังหวัดสุพรรณบุรี (ในขณะนั้น) ได้เสนอต่อกระทรวงศึกษาธิการจัดตั้งวิทยาเขต สังกัดสถาบันเทคโนโลยีราชมงคล ที่จังหวัดสุพรรณบุรี เพื่อเป็นการรองรับการขยายตัวทางด้านอุตสาหกรรมในภูมิภาคตะวันตกของประเทศไทย ซึ่งจังหวัดสุพรรณบุรี มีเส้นทางในการคมนาคมที่สะดวกและติดต่อกับจังหวัดที่มีความเจริญด้านอุตสาหกรรม เช่น กาญจนบุรี นครปฐม ราชบุรี อ่างทอง สิงห์บุรี พระนครศรีอยุธยา ชัยนาท และเพื่อเป็นการกระจายโอกาสทางการศึกษาออกสู่ชนบท

วิทยาเขตสุพรรณบุรี ได้ประกอบพิธีวางศิลาฤกษ์ เมื่อวันที่ 25 พฤษภาคม พ.ศ. 2539 โดยนายบรรหาร ศิลปอาชา ให้เกียรติเป็นประธานในพิธี

ต่อมาในปี พ.ศ. 2548 ได้มีการจัดตั้งมหาวิทยาลัยเทคโนโลยีราชมงคล 9 แห่งทั่วประเทศ วิทยาเขตสุพรรณบุรี จึงได้โอนกิจการมาสังกัดมหาวิทยาลัยเทคโนโลยีราชมงคลสุวรรณภูมิ

### คณะครุศาสตร์อุตสาหกรรม
ปัจจุบันมหาวิทยาลัยเทคโนโลยีราชมงคลสุวรรณภูมิ ได้จัดตั้งคณะครุศาสตร์อุตสาหกรรมขึ้น โดยใช้สถานที่ตั้งของวิทยาเขตสุพรรณบุรีเป็นสถานที่จัดการเรียนการสอน และเป็นสำนักงานของคณะ จึงเป็นการยุบเลิกวิทยาเขตสุพรรณบุรีไปโดยปริยาย

## พื้นที่ของวิทยาเขต
วิทยาเขตสุพรรณบุรี มีพื้นที่แบ่งเป็น 2 เขต คือ เขตที่ 1 มีพื้นที่ 103 ไร่ ตั้งอยู่เลขที่ 450 หมู่ 6 ถนนสุพรรณบุรี-ชัยนาท ตำบลย่านยาว อำเภอสามชุก จังหวัดสุพรรณบุรี เป็นพื้นที่จัดการเรียนการสอนในคณะวิชาบริหารธุรกิจ คณะวิชาไฟฟ้า คณะวิชาโยธา และเขตที่ 2 มีพื้นที่ 401 ไร่ อยู่ห่างจากพื้นที่ เขตที่ 1 ประมาณ 2 กิโลเมตร เป็นพื้นที่จัดการเรียนการสอนในคณะวิชาไฟฟ้าและคณะวิชาเครื่องกล เริ่มเปิดรับนักศึกษาระดับปริญญาตรี ตั้งแต่ปีการศึกษา 2542 เป็นต้นมา

## อ้างอิง

ครุศาสตร์อุตสาหกรรม
ราชมงคลสุวรรณภูมิ
ราชมงคลสุวรรณภูมิ
หมวดหมู่:สิ่งก่อสร้างในอำเภอสามชุก
เบอร์จิต นิลส์สัน

**เบอร์จิต นิลส์สัน** ()  นักร้องโอเปร่าเสียงโซปราโนชาวสวีเดน

นิลส์สันเกิดที่เมือง Bjärlöv แคว้นสเกน ทางตอนใต้ของสวีเดน มีชื่อตอนเกิดว่า Birgit Märta Svensson เป็นบุตรคนเดียวของครอบครัวที่ประกอบอาชีพเกษตรกรรม มีพรสวรรค์ด้านการร้องเพลงมาตั้งแต่เด็ก และได้รับการฝึกสอนเพิ่มเติม  เริ่มแสดงอุปรากรครั้งแรกเมื่อ ค.ศ. 1946 ที่โรงอุปรากรรอยัลโอเปร่า กรุงสต็อกโฮล์ม เริ่มมีชื่อเสียงจากการรับบทเลดี้แม็กเบธ จากผลงานประพันธ์ของจูเซปเป แวร์ดีในปี 1947

นิลส์สันเป็นที่จดจำจากการรับบทนำในอุปรากรของริชาร์ด ชเตราส์, จูเซปเป แวร์ดี, ไชคอฟสกี และเรื่องตูรันโดของปุชชีนี แต่ที่สำคัญที่สุดคือ เธอได้รับการยกย่องเป็นนักร้องที่ตีความอุปรากรของริชาร์ด วากเนอร์ได้ดีที่สุด 

## อ้างอิง

## แหล่งข้อมูลอื่น
* Wagner Operas
* Decca Classics - Birgit Nilsson 
* Metropolitan Opera Archives 
* The One Million Dollar Birgit Nilsson Prize
* The Birgit Nilsson Prize by the American-Scandinavian Foundation 

หมวดหมู่:นักร้องเสียงโซปราโน
หมวดหมู่:นักร้องสวีเดน
หมวดหมู่:นักร้องโอเปร่า
ภาษาจเรา

**ภาษาจเรา** (Chrau) มีผู้พูดทั้งสิ้น 22,567 คน (พ.ศ. 2542) ในเวียดนาม จัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก ส่วนใหญ่พูดภาษาเวียดนามเป็นภาษาที่สอง มีส่วนน้อยที่พูดได้ภาษาเดียว ใช้ในการเขียนที่เกี่ยวกับศาสนา และวรรณกรรมมุขปาฐะ มีผู้พูดภาษานี้ราว 5,000 คนที่อ่านภาษาจเราได้ และมีราว 500 คนที่เขียนภาษาจเราได้ ส่วนใหญ่จะสามารถอ่านออกเขียนได้ในภาษาเวียดนามที่เป็นภาษาที่สองมากกว่า
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
## แหล่งข้อมูลอื่น
*Resources in and about the Chrau language

จเรา
เอฟิดรีน

**เอฟิดรีน** () เป็นสารออกฤทธิ์กระตุ้นระบบประสาทซิมพาเทติก โครงสร้างทางเคมีคล้ายคลึงกับแอมเฟตามีนและเมทแอมเฟตามีน ซึ่งในธรรมชาติจัดเป็นสารแอลคาลอยด์ที่สกัดจากพืชหลายชนิดในสกุล *Ephedra* โดยสารที่จัดว่าเป็นแอลคาลอยด์จะต้องเป็นสารเอมีนธรรมชาติ (naturally-occurring amine) ที่ได้จากพืช สัตว์ เชื้อรา หรือสิ่งมีชีวิตอื่น ๆ ในธรรมชาติเท่านั้น

## อ้างอิง

หมวดหมู่:สารกระตุ้น
หมวดหมู่:ยาหลักขององค์การอนามัยโลก
หมวดหมู่:ยาแก้คัดจมูก
หมวดหมู่:ยาลดความอ้วน
โมโนโลโฟซอรัส

**โมโนโลโฟซอรัส** (, ) เป็นเทอโรพอดจากยุคจูแรสซิกตอนกลาง เมื่อประมาณ 170 ล้านปีก่อน ที่หมวดหินฉีชู่โกว์ซึ่งปัจจุบันอย่ในเขตปกครองตนเองซินเจียงอุยกูร์ ประเทศจีน มีขนาดยาว 5 เมตร (16ฟุต) พื้นที่ที่ขุดพบโมโนโลโฟซอรัส มีการพบสัญญาณของน้ำจึงเป็นไปได้ว่าไดโนเสาร์ชนิดนี้อาศัยอยู่บนชายฝั่งของทะเลสาบหรือมหาสมุทร โมโนโลโฟซอรัส น่าจะพัฒนามาจากเมกะโลซอรัส

## อ้างอิง

## อ่านเพิ่ม
* 

## แหล่งข้อมูลอื่น

* 
* ''Monolophosaurus''  in the Dino Directory, The Natural History Museum, London.

หมวดหมู่:ไดโนเสาร์ในยุคจูแรสซิก
หมวดหมู่:เทโรพอด
มหาวิทยาลัยโซกะ

**มหาวิทยาลัยโซกะ** () เป็น มหาวิทยาลัยเอกชน มหาวิทยาลัยก่อตั้งขึ้นเมื่อพ.ศ. 2512 เปิดให้นักศึกษาระดับปริญญาตรีเมื่อพ.ศ. 2514 และเปิดปริญญาโทเมื่อพ.ศ. 2518 และยังมีอีกแห่งหนึ่ง คือ มหาวิทยาลัยโซกะ อเมริกา ปัจจุบันมีศูนย์ประสานงานอยู่ที่คณะศิลปศาตร์ มหาวิทยาลัยธรรมศาสตร์ ท่าพระจันทร์

## ปรัชญาของมหาวิทยาลัยโซกะ
ปรัชญาการศึกษาของมหาวิทยาลัยโซกะ เริ่มขึ้นโดย สึเนซาบูโร มากิงูจิ นายกสมาคมสร้างคุณค่า คนแรก ผู้ก่อตั้งสมาคมสร้างคุณค่า ผู้ปฏิบัติพุทธธรรมของพระนิชิเรนไดโชนิน แรกทีทำงานเป็นครูสอนระดับประถมศึกษา ได้ทำการเผยแพร่ระบบสร้างคุณค่า เพื่อความสุขของนักเรียน และเน้นสอนเรื่องมนุษยนิยม ปรัชญานี้ได้สืบต่อโดย โจเซ โทดะ นายกสมาคมโซกะ คนที่สอง โดยเป้าหมายคือสืบสานเจตนารมณ์ของอาจารย์มากิงูจิ และมาถึงสมัยของนายกสมาคมคนที่สาม ดร.ไดซากุ อิเกดะ ได้ทำการก่อตั้งมหาวิทยาลัยโซกะขึ้น โดยมีหลักการการก่อตั้งดังนี้
*1.เป็นที่ให้ความรู้สูงสุดเพื่อการศึกษาแนวคิดมนุษยนิยม
*2.กำเนิดวัฒนธรรมใหม่
*3.เป็นที่ให้ความสงบสุขของมนุษย์

## สาขา
ดร.ไดซากุ อิเกดะ ได้ก่อตั้งมหาวิทยาลัยโซกะแห่งที่สองที่แคลิฟอร์เนีย สหรัฐอเมริกา

## อ้างอิง
เพื่อเพื่อนผู้ศรัทธา,สร้างคุณค่า,2550
*คู่มือชี้นำศรัทธา,สร้างคุณค่า,2550

## เว็บไซต์ของมหาวิทยาลัย
*เว็บไซต์ของมหาวิทยาลัยโซกะ ญี่ปุ่น 

หมวดหมู่:สมาคมสร้างคุณค่า
โซกะ
ทาลามัส

**ทาลามัส** () เป็นศูนย์รวมกระแสที่ผ่านเข้าออก  และแยกกระแสประสาทไปยังส่วนของสมองที่เกี่ยวข้องกับกระแสประสาทนั้น หรืออาจเรียกว่าเป็นสถานีถ่ายทอดกระแสประสาทเพื่อส่งไปยังจุดต่าง ๆ ในสมอง และยังทำหน้าที่ในการรับรู้ความเจ็บปวด ทำให้มีการสั่งการ และแสดงออกด้านพฤติกรรมด้านความเจ็บปวดอีกด้วย

ทาลามัสนั้นมีอยู่เป็นคู่ ตั้งอยู่ใจกลางสมองของสัตว์
มีกระดูกสันหลังรวมทั้งมนุษย์ด้วย ทาลามัสอยู่ระหว่างเปลือกสมองใหญ่ (Cerebral Cortex) กับสมองส่วนกลาง (Midbrain) ที่ตั้งอยู่ใจกลาง และเป็นศูนย์ศูนย์รวมประสาทสั่งการ มีหน้าที่ส่งผ่านกระแสประสาท ประสาทสัมผัสจำเพาะ (Special Sense) และส่งผ่านไปยัง Cerebral Cortex หรือเปลือกสมองใหญ่ เป็นไปตามภาวะปกติของความมีสติ (Conciousness) ในยามหลับและยามตื่น 
โดยทาลามัสนั้นจะอยู่ล้อมรอบโพรงสมองที่ 3(Third Ventricle)

มันเป็นผลผลิตหลักของเอ็มบริโอนิค ไดเอนซีฟาโลน (**Embryonic Diencephalon)** หรือตัวอ่อนของสมองส่วนกลางทาลามัสเป็นโครงสร้างใหญ่สุดของสมองส่วนกลาง ซึ่งเป็นส่วนของสมองที่ตั้งอยู่ระหว่างสมองส่วนกลาง (Mid brain) มีเซนซีฟาโลน และสมองส่วนหน้า เทเลซีฟาโลน (Telecephalon)

ในมนุษย์ ครึ่งหนึ่งของทาลามัสแต่ละอันมีรูปร่างเหมือนจุกยางกลม ๆ คล้ายปลายเทอร์โมมิเตอร์ สามารถบีบและคลายตัวได้

## ด้านสรีระ
ทาลามัสอยู่บนสุดของก้านสมอง ใกล้กับใจกลางของสมองอยู่ในตำแหน่งที่สามารถส่งกระแสประสาทออกไปสู้ส่วนต่างของสมองได้ในทุกทิศทางสมองส่วนกลาง (Diencephalon) ยังประกอบด้วย อิพทาลามัส (Epithalamus) และเรติลูเลทนิวเคลียส (Reticulate Nucleus)

## หน้าที่
ทาลามัสมีหลายหน้าที่หน้าที่โดยทั่วไปคือ ส่งผ่านระหว่าง ซับตอร์ทีคอล และเปลือกสมองใหญ่ หน้าที่สำคัญ คือ ช่วยในการทำงานของระบบสัมผัส ทาลามิคนิวเคลียสจะรับและส่งต่อข้อมูลไปยังส่วนแรกของคอร์ทีคอล เช่นรับภาพจากจอภาพตาหรือเรตินาแล้วส่งไป เลเทอรัล เจนิคูเลท นิวเคลียส ในทาลามัสซึ่งจะฉ่ายไปสู่ส่วนแรกของสมองที่รับรู้ความรู้สึกในการมองเห็น (Primary visual cortex) ในกลีบท้ายทอย (Occipital lobe)

ทาลามัสจะดำเนินการทั้งรับรู้ข้อมูลและส่งผ่านข้อมูลทาลามัสจะคอยควบคุมความมีสติ การตื่นเต้นการระมัดระวังการแสดงออก ถ้าทาลามัสถูกทำลาย จะทำให้ร่างกายเกิดอาการเจ็บปวดรุนแรงที่เรียกว่าโคม่า (Coma)

หมวดหมู่:ประสาทกายวิภาคศาสตร์
หมวดหมู่:ประสาทสรีรวิทยา
หมวดหมู่:ประสาทวิทยาศาสตร์
หมวดหมู่:สมอง
โอลิโกแซ็กคาไรด์

**โอลิโกแซ็กคาไรด์** () เป็นพอลิเมอร์ที่ประกอบด้วยโมโนแซ็กคาไรด์ (น้ำตาลโมเลกุลเดี่ยว) ตั้งแต่ 2-10 โมเลกุล จับกันด้วยพันธะไกลโคซิดิก (glycosidic bond) 

โอลิโกแซ็กคาไรด์ที่ประกอบด้วยโมโนแซ็กคาไรด์ 2 โมเลกุล เรียกว่าไดแซ็กคาไรด์ (น้ำตาลโมเลกุลคู่) โดยการรวมกันของโมโนแซ็กคาไรด์ 2 โมเลกุล จะทำให้เกิดไดแซ็กคาไรด์ และน้ำ อย่างละ 1 โมเลกุล

โอลิโกแซ็กคาไรด์ มีบทบาทสำคัญหลายด้าน เช่น การจดจำของเซลล์ (cell recognition) และการยึดติดของเซลล์ (cell adhesion)

## อ้างอิง

หมวดหมู่:โภชนาการ

หมวดหมู่:วัตถุให้ความหวาน
เทราคาโตะ ซือ

**เทราคาโตะ ซือ** () เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ เป็นนักร้องเพลงป๊อบไอดอลชื่อดังในระดับแนวหน้าของเอโดะทีมีแฟนคลับเป็นจำนวนมาก รวมถึงชิมูระ ชินปาจิที่เป็นหัวหน้าของหน่วยพิทักษ์เทราคาโตะ ซือด้วย

## ข้อมูลตัวละคร
เทราคาโตะ ซือมีความชื่นชอบในเรี่องการร้องเพลงมากตั้งแต่เด็กๆ และมักจะร้องให้พ่อฟังอยู่บ่อย ต่อมาจึงเริ่มการแสดงการร้องเพลงที่ข้างถนน ในระยะแรกการแสดงของเธอมักจะถูกมองข้าม แต่เธอก็ได้รับการให้กำลังใจจากชิมูระ ชินปาจิและหน่วยพิทักษ์เทราคาโตะ ซือ ซึ่งเป็นกลุ่มแฟนคลับที่คอยสนับสนุนโอซือ จนกระทั่งโอซือได้เป็นนักร้องยอดนิยมในที่สุด

พ่อของโอซือปัจจุบันจำคุกอยู่เนื่องจากกระทำความผิดบางอย่าง แต่ก็แหกคุกออกมาแล้วบังคับให้กินโทกิพาไปงานคอนเสิร์ตครั้งแรกของโอซือ แล้วได้ไปมอบดอกกุหลาบให้ตามที่เคยสัญญาไว้ในตอนเด็กว่าจะนำกุหลาบไปให้ในคอนเสิร์ตครั้งแรก และกลับไปมอบตัวตามเดิม แต่ก็ยังคงให้ความเป็นห่วงโอซืออยู่ตลอดมา

เทราคาโตะ ซือเคยมีข่าวอื้อฉาวว่ามีการคบหากับโกเอมอน ซึ่งเป็นนักร้องป๊อบอีกคน แต่หลังจากชินปาจิได้รู้ความจริงว่าที่โกเอมอนกับโอซือมีเหตุผลแฝง ทำให้โอซือเลิกกับโกเอมอน แตก็ทำให้ชื่อเสียงในฐานะไอดอลของโอซือตกต่ำลง แต่ด้วยกำลังใจของหน่วยพิทักษ์เทราคาโตะ ซือ ทำให้โอซือกลับมาเป็นนักร้องไอดอลยอดนิยมได้อีกครั้ง

## การปรากฏตัวบนปก
โอซือปรากฏตัวบนหน้าปกของหนังสือการ์ตูนกินทามะเล่มที่ 21 และยังปรากฏตัวบนสันปกของหนังสือการ์ตูนกินทามะเล่มที่ 22

## อ้างอิง

## ดูเพิ่ม
* กินทามะ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
ออกแบบ-ก่อสร้าง

**ออกแบบ-ก่อสร้าง** หรือ **ดีไซน์-บิลด์** () เป็นระบบการส่งมอบงานโครงการก่อสร้างชนิดหนึ่ง ซึ่งแตกต่างจากระบบดั้งเดิมที่เป็น "ออกแบบ-ประมูล-ก่อสร้าง" ในระบบนี้จะทำการลดระยะเวลาของโครงการในส่วนของระยะเวลาในการออกแบบ และระยะเวลาในการก่อสร้างลง 

ในสหรัฐอเมริกาได้มีการก่อตั้งสถาบันออกแบบ-ก่อสร้างแห่งสหรัฐอเมริกาในปี พ.ศ. 2536

## ดูเพิ่ม
* เทิร์นคีย์

## อ้างอิง

## แหล่งข้อมูลอื่น
* สถาบันออกแบบ-ก่อสร้างแห่งสหรัฐอเมริกา

หมวดหมู่:กฎหมาย
หมวดหมู่:การก่อสร้าง
หมวดหมู่:การจัดการโครงการ
หมวดหมู่:การออกแบบ
ชินจิไต

เป็นรูปแบบของตัวอักษรคันจิแบบย่อที่ใช้งานในประเทศญี่ปุ่นับตั้งแต่การประกาศใช้รายการอักษรคันจิแบบ''โทโย''ใน ค.ศ. 1946 *ชินจิไต*รูปแบบใหม่บางตัวยังพบในอักษรจีนตัวย่อ แต่*ชินจิไต*โดยทั่วไปมีขอบเขตการปรับเปลี่ยนไม่กว้างขวางมากนัก

อักษรแบบ*ชินจิไต*สร้างขึ้นด้วยการลดจำนวนขีดในอักษรแบบ*[[คีวจิไต]]* ("อักษรแบบเก่า") หรือ  ซึ่งเป็นอักษรคันจิแบบเต็ม (ส่วนใหญ่คล้ายกับอักษรจีนตัวเต็ม) การลดความซับซ้อนนี้เกิดขึ้นได้จากกระบวนการ (คล้ายกับการลดรูปในอักษรจีนตัวย่อ) โดยการแทนที่*อมปุ* (, "เครื่องหมายเสียง") ที่แสดงส่วนบอกเสียง''อง'' ด้วยเครื่องหมายเสียงเดียวกัน แต่มีจำนวนขีดน้อยกว่ามาใส่แทน หรือแทนที่ส่วนประกอบตัวอักษรที่ซับซ้อนด้วยส่วนประกอบที่ง่ายกว่า

การย่อตัวอักษรเริ่มมีมาตั้งแต่ช่วงคริสต์ทศวรรษ 1950 แต่การเปลี่ยนแปลงที่กลายเป็นทางการมีเพียงการเปลี่ยนแปลงในรายการอักษรคันจิแบบ''โทโย''ใน ค.ศ. 1981 และ 2010 เท่านั้น

## ประวัติ
รูปอักษรข้างล่างประดิษฐ์ขึ้น อันเป็นผลจากการปฏิรูปอักษรหลังสงคราม อักษรหลายตัวอิงจากรูปย่อแบบเขียนมือ () จากสมัยก่อนสงคราม กล่าวคือ เนื่องจากอักษรคันจิมีลักษณะที่ซับซ้อน เมื่อเขียนด้วยพู่กันจึงต้องลดจำนวนขีดลง อักษรเรียะคุจินี่เอง ที่เป็นต้นแบบของอักษรชินจิไต โดยได้คำนึงของความสวยงามของอักษรเมื่อย่อแล้วด้วย

ในอักษร 332 กรณี ตัวอักษรมาตรฐานใหม่มีจำนวนเส้นขีดน้อยกว่ารูปแบบเดิม ในอักษร 14 กรณีมีจำนวนเส้นขีดเท่ากัน และในอักษร 11 กรณีมีจำนวนเส้นขีดเพิ่มขึ้นหนึ่งเส้น การลดทอนที่สุดขีดที่สุดคือ → ซึ่งตัดเส้นขีดออกไปถึง 20 เส้น

## อ้างอิง

## แหล่งข้อมูลอื่น

* Kanji - Japanese Simplifications
* ''The 20th Century Japanese Writing System: Reform and Change'' by Christopher Seeley

### ตัวแปลงอักขระ
* A simple Shinjitai - Kyūjitai converter
* A practical Shinjitai - Kyūjitai - Simplified Chinese character converter
* A complex Shinjitai - Kyūjitai converter
* A downloadable Shinjitai - Kyūjitai - Simplified Chinese character converter

*
หมวดหมู่:ภาษาญี่ปุ่น
หมวดหมู่:อักษรจีน
หมวดหมู่:คำและวลีภาษาญี่ปุ่น
จ็องโก เรนาร์ต

**ฌ็อง "จ็องโก" เรนาร์ต** (, ; 23 มกราคม ค.ศ. 1910 - 16 พฤษภาคม ค.ศ. 1953)  นักแต่งเพลงและนักกีตาร์แจ๊สชาวฝรั่งเศส เล่นดนตรีในแบบที่เรียกว่า "ยิปซีแจ๊ส" โดยได้ร่วมกับนักไวโอลินจากปารีสชื่อ สเตฟาน กรัปลี และพี่ชายของเขา ตั้งวงควินเทตแจ๊สชื่อวง Quintette du Hot Club de France  

เรนาร์ตเกิดที่หมู่บ้านเล็ก ๆ ทางตะวันตกของเบลเยียม ใช้ชีวิตในวัยเด็กกับพวกยิปซี โดยชื่อเล่น "จ็องโก" ของเขาก็มาจากภาษาโรมานี (ภาษายิปซี) แปลว่า  "I awake"  เริ่มหัดเล่นแบนโจ กีตาร์ และไวโอลินมาตั้งแต่เด็ก 

เรนาร์ตได้ร่วมเล่นและบันทึกเสียงกับนักดนตรีแจ๊สอเมริกันที่มีชื่อเสียงหลายคน เช่น โคลแมน ฮอว์กินส์, เบนนี คาร์เตอร์, เร็กซ์ สจวร์ต, หลุยส์ อาร์มสตรอง และดิซซี กิลเลสพี เขาได้ชื่อว่าเป็นหนึ่งในนักดนตรีแจ๊สชาวยุโรปคนแรก ๆ ที่ได้รับการยกย่องในระดับตำนาน 

## อ้างอิง

หมวดหมู่:นักกีตาร์
หมวดหมู่:นักดนตรีชาวฝรั่งเศส
หมวดหมู่:นักดนตรีแจ๊ส
หมวดหมู่:เสียชีวิตจากโรคหลอดเลือดสมอง
หมวดหมู่:บุคคลจากจังหวัดแอโน
หมวดหมู่:ชาวฝรั่งเศสเชื้อสายเบลเยียม
หมวดหมู่:ชาวฝรั่งเศสเชื้อสายโรมานี
ฮาคุบะ ซางูรุ

**ฮาคุบะ ซางูรุ** (; ทับศัพท์ราชบัณฑิตยสภา: ฮากูบะ ซางูรุ) เป็นตัวละครที่ปรากฏตัวในมังงะเรื่อง *[[จอมโจรอัจฉริยะ]]* และ *[[ยอดนักสืบจิ๋วโคนัน]]* ฮาคุบะ เป็นนักสืบ มีสัตว์เลี้ยงเป็นเหยี่ยวชื่อ "วัตสัน" ซึ่งมีชื่อมาจากนายแพทย์จอห์น เอช. วอตสัน ที่เป็นตัวละครจากนิยายสืบสวนเรื่อง *[[เชอร์ล็อก โฮมส์]]*

## ประวัติ
ฮาคุบะ ซางูรุมีบิดาเป็นตำรวจ ในมังงะ *จอมโจรอัจฉริยะ* เล่ม 3 ระบุว่าบิดามีตำแหน่งเป็นรองผู้บังคับการสืบสวน ส่วนในมังงะเล่มที่ 5 ระบุว่าบิดาเป็นผู้บัญชาการตำรวจนครบาล เขาย้ายกลับจากโรงเรียนมัธยมลอนดอนบริดจ์  ลอนดอน ประเทศอังกฤษ เข้ามาเรียนร่วมชั้นกับคุโรบะ ไคโตะและนาคาโมริ อาโอโกะ เขาถือเป็นนักสืบที่มีชื่อเสียงคนหนึ่ง ทั้งนี้เขามักจะบอกเวลาเป็นนาทีและวินาทีอยู่เป็นนิจ จากการสันนิษฐานและการรวบรวมหลักฐานต่าง ๆ ทำให้เขามั่นใจว่าคุโรบะ ไคโตะคือจอมโจรคิด

นอกจากนี้ฮาคุบะ ซางูรุปรากฏตัวในมังงะเรื่อง*[[ยอดนักสืบจิ๋วโคนัน]]* ด้วยเช่นกัน ในมังงะเรื่องนี้เขาเลี้ยงเหยี่ยวไว้ตัวหนึ่งชื่อวัตสัน

## การปรากฏตัว

### ในจอมโจรอัจฉริยะ
ใน**[[จอมโจรอัจฉริยะ]]** (; ) ฮาคุบะ ซางูรุ พยายามพิชิตใจหญิงสาวที่มีชื่อว่า "นากาโมริ อาโอโกะ" นอกจากนี้ ยังมีอีกหลายช่วงที่ฮาคุบะเผชิญเหตุการณ์ชิงไหวชิงพริบกับจอมโจรคิดด้วยเช่นกัน

### ในยอดนักสืบจิ๋วโคนัน
ใน**[[ยอดนักสืบจิ๋วโคนัน]]** (; ) มีเหตุการณ์ที่ฮาคุบะ ซางูรุ พบกับโคนันอยู่หลายครั้ง ไม่ว่าจะเป็นในตอน "รวมพลยอดนักสืบ คุโด้ ชินอิจิ ปะทะ จอมโจรคิด" (ตอนที่ 235) ซึ่งฮาคุบะปรากฏตัวพร้อมกับเหยี่ยววัตสันในเหตุการณ์ที่มีนักสืบที่มากด้วยความสามารถมารวมตัวกันหลายราย ในตอน "3 วันกับฮัตโตริ เฮย์จิ" (ตอนที่ 519-522) ฮาคุบะเป็นหนึ่งในนักสืบม.ปลายที่มีชื่อเสียงที่ถูกเรียกให้มารวมตัวกันเพราะมีรายการเชิญให้มาที่เกาะเกาะหนึ่ง เพื่อหาว่าใครจะเป็นนักสืบ No.1 และในตอน "จอมโจรคิด VS ฮาคุบะ ซางูรุ บัลลังก์สีคราม" (ตอนที่ 1252-1253) ฮาคุบะได้ปรากฏตัวอีกครั้งต่อหน้าโคนันและเฮย์จิ เพื่อพูดถึงเรื่องของจอมโจรคิด และชายชราปริศนาที่เกี่ยวข้องกับ อามุโร่ โทรุ อีกที 

### ในภาพยนตร์
ในยอดนักสืบจิ๋วโคนัน เดอะมูฟวี่ ภาค**[[บทเพลงมรณะแด่เหล่านักสืบ]]** (; ) มีการปรากฏโฉมหน้าฮาคุบะ ซางูรุ ซึ่งแท้จริงแล้ว เขาคือจอมโจรคิดที่ปลอมตัวมาเพื่อร่วมสืบคดีกับโคนัน

## อ้างอิง

## ดูเพิ่ม
* จอมโจรอัจฉริยะ
* จอมโจรคิด
* ยอดนักสืบจิ๋วโคนัน
* ยอดนักสืบจิ๋วโคนัน: บทเพลงมรณะแด่เหล่านักสืบ

## แหล่งข้อมูลอื่น
* ข้อมูลเกี่ยวกับ"ฮาคุบะ ซางูรุ" 

หมวดหมู่:จอมโจรอัจฉริยะ
หมวดหมู่:ตัวละครในยอดนักสืบจิ๋วโคนัน
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2537
หมวดหมู่:ตัวละครที่เป็นนักสืบสมัครเล่น
หมวดหมู่:ตัวละครที่เป็นนักสืบ
หมวดหมู่:ตัวละครที่เป็นนักสืบชาวญี่ปุ่น
หมวดหมู่:บุคคลในบันเทิงคดีจากลอนดอน
หมวดหมู่:ตัวละครในบันเทิงคดีที่สร้างจากเชอร์ล็อก โฮมส์
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
พิชยดนย์ พึ่งพันธ์

**พิชยดนย์ พึ่งพันธ์**  เกิดเมื่อวันที่ 7 กรกฎาคม พ.ศ. 2531 เป็นนักแสดงชาวไทย มีผลงาน ทั้งโฆษณาและละคร อาทิ เรื่อง *เมียหลวง*, *เจ้าบ่าวโค้งสุดท้าย* และ *คุณหนูเทวดา* เข้าสู่วงการบันเทิงจากเวทีประกวดค้นหานักแสดงหน้าใหม่ของช่อง7 สู่ฝันปั้นดาว ได้รับรางวัลรองชนะเลิศอันดับที่ 1 และได้เซ็นสัญญาเป็นนักแสดงของช่อง 7

## ประวัติ
พิชยดนย์เป็นชาวจังหวัดแพร่ เป็นบุตรคนโต ในจำนวนพี่น้อง 2 คน มีน้องสาว 1 คนคือ กรปภา พึ่งพันธ์ (ชื่อเดิม:อรไพลิน พึ่งพันธ์) ซึ่งเป็นผู้รับบทแม่พลอยวัยเด็กในละครเรื่อง *[[สี่แผ่นดิน]]* ทางช่องโมเดิร์นไนน์ทีวี เมื่อปีพ.ศ. 2546 บิดาชื่อณัทวัท พึ่งพันธ์ มารดาชื่อศตภัค พึ่งพันธ์ ด้านการศึกษาศึกษาระดับประถมที่โรงเรียนถนอมพิศวิทยา ระดับมัธยมที่โรงเรียนบดินทรเดชา (สิงห์ สิงหเสนี) 1 เคยศึกษา ที่มหาวิทยาลัยกรุงเทพ (อินเตอร์) คณะบริหารธุรกิจ แต่ลาออก เพื่อสำเร็จการศึกษาที่คณะนิเทศศาสตร์ มหาวิทยาลัยเกริก

## ผลงาน
### ละครโทรทัศน์

## ซิทคอม
* เฮฮาหน้าซอย
* ตลาดไม่ขาดรัก

## พิธีกร
* 7 สีคอนเสิร์ต
* 07 โชว์

## มิวสิควิดีโอ
* ยอมปีนต้นงิ้ว ของ ดวงตา คงทอง (พ.ศ.2554)
* หน้ามือเป็นหลังมือ ของ ดวงตา คงทอง (พ.ศ.2554)

## เพลง
* หวานใจท้ายครัว (เพลงประกอบละคร หวานใจท้ายครัว)

## อ้างอิง

## แหล่งข้อมูลอื่น
*   หมวดหมู่:นักแสดงชายชาวไทย หมวดหมู่:นักแสดงเด็กชายชาวไทย

หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:บุคคลจากคณะศิลปศาสตร์ มหาวิทยาลัยเกริก
สัตว์ประหลาดแฟลทวูดส์

**สัตว์ประหลาดแฟลทวูดส์** หรือ **สัตว์ประหลาดบรอกตันเคาน์ตี** หรือ **ปีศาจแฟลทวูดส์** (อังกฤษ: Flatwoods Monster, Braxton County Monster, Phantom of Flatwoods) เป็นสิ่งมีชีวิตประหลาดที่มีรายงานการพบที่เมืองแฟลทวูดส์ ในบรอกตันเคาน์ตี รัฐเวสต์เวอร์จิเนีย สหรัฐอเมริกา ในคืนวันที่ 12 กันยายน ค.ศ. 1952

## รูปร่าง
สัตว์ประหลาดแฟลทวูดส์ ถูกพบเห็นโดยพยานมากมายถึงกว่า 10 คน ว่ามีความสูงถึง 10 ฟุต หรือประมาณ 3 เมตร มีใบหน้าสีแดง มีลักษณะคล้ายรูปหัวใจหรือคล้ายใบโพ หรืออาจมีตาอยู่บนลายรูปหัวใจ และมีหัวขนาดใหญ่ มีรูปร่างคล้ายมนุษย์ผสมหุ่นยนต์เหมือนทำมาจากเหล็กกล้า มีสิ่งที่คล้ายผ้าคลุมหรือกระโปรงสีดำคลุมช่วงล่างลำตัว ซึ่งต่อมาได้สรุปว่าเป็นสีเขียว ลำตัวสีเขียว บ้างก็ว่าไม่มีแขน หรือ มีแต่ขนาดเล็ก และสรุปว่ามีกรงเล็บยาวคล้ายนิ้ว ซึ่งยื่นออกมาข้างหน้า

## การพบเห็น
ก่อนการพบสัตว์ประหลาดแฟลทวูดส์นั้น มีรายการพบจานบินหลายที่ในสหรัฐอเมริกา ในคืนวันที่ 12 กันยายน ค.ศ. 1952 ที่แฟลทวูดส์มีรายการวัตถุบินลึกลับเกิดการลุกไหม้ที่ช่วงท้าย และตกลง ณ ที่นั่น ซึ่งหนึ่งในพยานผู้พบเห็นเป็นนักธุรกิจท้องถิ่น กล่าวว่าเขาเห็นจานบินลอยข้ามหัวเขา เขาอธิบายว่ารูปร่างของจานบินนั้นคล้ายเปลือกหอยที่มีปีกหรือครีบบนหลัง สีของตัวจานเป็นสีแดงคล้ำหรือสีส้มชมพูและด้านบนทั้งหมดของจานเป็นสีขาวคล้ายไอปรอท

จากนั้น พยานอีกสามคนได้เห็นเหตุการณ์ดังนี้จึงวิ่งกลับเข้าบ้านหยิบไฟฉายมา และวิ่งตรงไปยังที่ ๆ จานบินตก แต่ก็ต้องพบกับสัตว์ประหลาดตัวดังกล่าวนี้ ซึ่งมันสูง 10 ฟุต มันส่งเสียงร้องดังประหลาด และมีหยดน้ำหยดลงมาคล้ายน้ำมัน และได้กลิ่นเหม็นไหม้คล้ายกลิ่นเหล็กถูกเผาไฟ ซึ่งเสียงร้องของมันนี้ทำให้พยานทั้งสามคนนี้มีอาการเจ็บป่วยที่ท้อง ภายหลังมีบุคคลอื่นติดอาวุธเช่น ปืนสั้น เข้ามาในพื้นที่ด้วย แต่ไม่พบสัตว์ประหลาดตัวดังกล่าวแล้ว แต่กลิ่นเหม็นไหม้นั้นยังอบอวลอยู่ในอากาศ

ต่อมาหลังเหตุการณ์นี้ เรื่องราวดังกล่าวได้ถูกปกปิดโดยเจ้าหน้าที่กองทัพสหรัฐ หนึ่งในพยานได้พูดเกี่ยวกับเรื่องนี้เพียงเล็กน้อยหลังเหตุการณ์เกิดมานานหลายปีแล้ว ซึ่งเจ้าหน้าที่รายหนึ่งให้สัมภาษณ์สั้น ๆ ว่า มีความเป็นไปได้ที่อาจมีวัตถุอะไรตกลงมาจริง ซึ่งอาจเป็นอุกกาบาตก็ได้ 

## ข้อสันนิษฐาน
มีข้อสันนิษฐานจากนักจานบินวิทยา เชื่อว่า สัตว์ประหลาดแฟลทวูดส์นี้เป็นมนุษย์ต่างดาวหรือหุ่นยนต์ หรือ จานบินมีชีวิตที่ตกมายังโลก ในรายการ *[[Monster Quest]]* (ออกอากาศในประเทศไทยเมื่อกลางปี ค.ศ. 2010 ทางช่องฮิตทรี โดยทรูวิชันส์) ได้ทำการค้นคว้าเรื่องนี้ในชื่อตอน *Lizard Monster* โดยพบซากหัวกะโหลกของสิ่งที่เชื่อว่าเป็นของมนุษย์ยุคก่อนประวัติศาสตร์ที่บิดเบี้ยว เรียกว่า "เด็กจากดวงดาว" เชื่อว่าอาจจะเป็นสัตว์ประหลาดแฟลทวูดส์หรือไม่ก็เป็นความผิดปกติตั้งแต่แรกเกิด 

## ดูเพิ่ม
* ปีศาจโดเวอร์
* มอธแมน

## อ้างอิง

## แหล่งข้อมูลอื่น
* เว็บไซต์สัตว์ประหลาดแฟลทวูดส์
* คลิปวิดีโอที่เกี่ยวข้อง
* คลิปวิดีโอที่เกี่ยวข้อง
* คลิปวิดีโอรายการ ''MonsterQuest'' ตอน Lizard Monster

หมวดหมู่:สัตว์ประหลาดคล้ายมนุษย์
ตรัสน้อย

**สมเด็จพระเจ้าลูกเธอตรัสน้อย** (ช่วงปี พ.ศ. 2231 — ?) เป็นพระราชโอรสในสมเด็จพระเพทราชา ประสูติแต่กรมหลวงโยธาเทพพระมเหสีฝ่ายซ้าย ซึ่งเป็นพระราชธิดาพระองค์เดียวของสมเด็จพระนารายณ์มหาราช ที่ประสูติแต่พระอัครมเหสี

## ประวัติ
พระราชพงศาวดาร ฉบับพันจันทนุมาศ (เจิม) ระบุว่า ภายหลังการเสด็จสวรรคตของสมเด็จพระนารายณ์มหาราชแล้ว สมเด็จพระเพทราชาขึ้นสืบราชสมบัติ แล้วตั้งกรมหลวงโยธาเทพพระราชธิดาในสมเด็จพระนารายณ์มหาราชขึ้นเป็นพระมเหสี เมื่อเสด็จฯ ไปตำหนักกรมหลวงโยธาเทพเพื่อจะเข้าที่บรรทม กรมหลวงโยธาเทพไม่ยอมรับ ตรัสตัดพ้อต่าง ๆ แล้วทรงพระแสงดาบติดพระหัตถ์ สมเด็จพระเจ้าอยู่หัวจึงให้หาหมอมาทำเสน่ห์ จนกรมหลวงโยธาเทพเกิดหลงไหลถึงกับทรงพระกันแสงหาพระองค์ ภายหลังสมเด็จพระเจ้าอยู่หัวเสด็จฯ ไปหาอีก กรมหลวงโยธาเทพจึงทรงยอม ผ่านไป 7-8 เดือนจึงพบกรมหลวงโยธาเทพก็ทรงพระครรภ์ได้ 3 เดือนแล้ว ถึงเดือน 10 ปีมะเส็ง นพศก ตอนใกล้รุ่ง จึงประสูติเป็นพระราชโอรส พระราชทานพระนามว่า**ตรัสน้อย** ในคืนวันนั้นเกิดแผ่นดินไหว เมื่อพระชันษาได้ 13 ปี สมเด็จพระเจ้าอยู่หัวจึงโปรดให้ตั้งพระราชพิธีโสกันต์ ณ พระที่นั่งสรรเพชญปราสาท

ส่วนพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่ากรมโยธาเทพประสูติพระราชโอรสเมื่อ จ.ศ. 1050 ปีมะโรง (พ.ศ. 2231) พระญาติถวายพระนามว่าตรัสน้อย แต่สมเด็จพระเพทราชาตรัสเรียกว่า**สำมยัง** ใน จ.ศ. 1062 ปีมะโรง (พ.ศ. 2243) ตรงกับรัชกาลพระเจ้าเสือ กรมหลวงโยธาเทพพาตรัสน้อยออกจากพระราชวัง ไปตั้งพระตำหนักใกล้วัดพุทไธศวรรย์ และทำพิธีโสกันต์ตรัสน้อยแล้วให้ผนวชเป็นสามเณรในสำนักพระพุทธโฆษาจารย์ ทรงเล่าเรียนทั้งพระปริยัติธรรมและไสยศาสตร์ต่าง ๆ จนพระชันษาได้ 18 ปีจึงลาผนวชมาศึกษาวิชาการรบ ได้ศึกษาภาษาต่าง ๆ ทั้งภาษาแขก ฝรั่ง เขมร ยวน พม่า มอญ และจีน การปกครอง โหราศาสตร์ และการแพทย์ จากพระอาจารย์หลายท่าน เมื่อพระชันษาครบอุปสมบทจึงได้ผนวชเป็นพระภิกษุ

## ชีวิตในปลายพระชนม์
ไม่ปรากฏหลักฐานอย่างแน่ชัดว่าตรัสน้อยดำรงพระชนมชีพต่อไปอย่างไร จดหมายเหตุของชาวฝรั่งเศส ระบุว่า เจ้าฟ้าตรัสน้อยซึ่งเป็นพระมรณภาพในราวปี พ.ศ. 2283 ซึ่งตรงกับช่วงกลางสมัยสมเด็จพระเจ้าอยู่หัวบรมโกศ ก่อนจะเสียกรุงให้พม่า 27 ปี โดยประมาณ

ขณะที่พระราชพงศาวดารกรุงศรีอยุธยา ฉบับพันจันทนุมาศ (เจิม) กล่าวว่า ในปี พ.ศ. 2244 เจ้าฟ้าเพชรและเจ้าฟ้าพร พระราชโอรสในสมเด็จพระสรรเพชญ์ที่ 8 ทรงพระดำริเห็นว่าผู้คนทั้งปวงนิยมยินดีรักใคร่ตรัสน้อยมาก นานไปเบื้องหน้าเจ้าฟ้าตรัสน้อยก็จะได้เป็นใหญ่ จึงทรงพระดำริเป็นความลับให้ชาวที่ออกไปเชิญเสด็จตรัสน้อย โดยอ้างว่ามีพระราชโองการให้เชิญเสด็จเข้าไปบัดนี้ เจ้าฟ้าตรัสน้อยคิดว่าพระราชโองการให้หาจริง จึงเสด็จขึ้นขี่คอชาวที่เข้ามา ชาวที่ก็พาเสด็จเข้ามาถึงพระคลังวิเศษ แล้วก็ประหารเสียด้วยท่อนจันทน์ แล้วจึงเชิญพระศพไปวัดโคกพระยา

## พงศาวลี



## ดูเพิ่ม
; เชิงอรรถ

; บรรณานุกรม

*  [จัดพิมพ์โดยเสด็จพระราชกุศลในการพระราชทานเพลิงศพพระธรรมปัญญาบดี (ถาวร ติสฺสานุกโร ป.ธ.๔)]
* 

หมวดหมู่:บุคคลที่เสียชีวิตในพุทธศตวรรษที่ 23
หมวดหมู่:เจ้าฟ้าชาย
หมวดหมู่:ภิกษุที่เป็นพระราชวงศ์
หมวดหมู่:พระราชบุตรในสมเด็จพระเพทราชา
หมวดหมู่:พระราชโอรสในพระมหากษัตริย์ไทย
หมวดหมู่:เจ้าชายกรุงศรีอยุธยา
แดเนียลล์ ดิโลเรนโซ

**แดเนียลล์ สเตฟฟานี ดิโลเรนโซ** เป็นผู้เข้าแข่งขันรายการ เซอร์ไวเวอร์ ปานามา โดยเธอเป็นรองชนะเลิศโดยแพ้ให้กับ อาราส บาสเคาสคาส ต่อมาในปี 2010 เธอได้รับเลือกให้มาแข่งอีกครั้งใน เซอร์ไวเวอร์ ฮีโร่ ปะทะ วายร้าย โดยเธอถูกโหวตออกวันที่ 33 เป็นลูกขุนคนที่ 6 แดเนียลล์เป็นเภสัชกร ปัจจุบันอายุ 29 ปี เกิดเมื่อวันที่ 3 มิถุนายม 1981 (แข่งครั้งแรกอายุ 24 ปีและฤดูกาลต่อมาอายุ 28 ปี) แดเนียยล์ชนะสิทธิ์คุ้มกัน 2 ครั้ง(จากฤดูกาลที่ 12 1ครั้ง และ ฤดูกาลที่ 20 อีก 1ครั้ง)

## เซอร์ไวเวอร์ ปานามา
แดเนียลล์เป็นสมาชิกเผ่าดั้งเดิมของ บาโยเนกต้า ก่อนถูกสลับเผ่าไปอยู่ คาซาย่า แดเนียลล์เป็นคนเปลี่ยนใจของเพื่อนร่วมเผ่าเพื่อให้โหวต เมลินดา ไฮเดอร์ และ บ๊อบบี้ มาสัน ออกเพื่อเก็บ 
บรูซ คาเนะกาอิ คนที่อายุมากที่สุดในเผ่าทำให้ เชน พาวเวอร์ส ไม่พอใจเธอและทะเลาะกับกับเธออยู่บ่อยๆ แต่กระนั้น แดเนียลล์ ก็เป็นตัวสำคัญที่ทำให้คาซาย่าแน่นเป็นบึกแผ่นและเก็บเผ่า ลา มินา ออกจนหมดเหลือเพียง เทอร์รี ดีทซ์ คนเดียวที่ยังรอดอยู่เพราะเขาชนะสิทธิคุ้มกันรวดถึง 5 ครั้งเป็นเหตุให้เผ่าคาซาย่าต้องล่มสลายและโหวตกันเองจนเหลือเพียงสี่คน ครั้งนั้น อาราส บาสเคาสคาส ชนะรางวัลไปร่องเรือโดยสามารถเลือกเพื่อนไปได้หนึ่งคนแต่เขากลับเลือก ซิรี ฟิลด์ส ไปเป็นเหตุให้ แดเนียลล์ ไม่พอใจและหันไปร่วมมือกับ เทอร์รี ดีทซ์ แทนโดยรู้อยู่แล้วว่าผลโหวตต้องออกมาเสมอกันคือ 2-2 โดยต้องมีการแข่งจุดไฟตัดสินเธอสามารถจุดไผเอาชนะมาได้เพราะผลพวงจากการที่ เทอร์รี่ สอนเธอ ณ วันที่ 38 เธอชนะสิทธ์คุ้มกันครั้งสุดท้ายและต้องเลือกคนไปรอบสุดท้ายกับเธอโดยเธอรู้อยู่ตั้งแต่ต้นว่าเธอไม่มีทางชนะแน่นอนเพราะคณะลูกขุนไม่ค่อยชอบเธอ เธอจึงเลือก อาราส บาสเคาสคาส ไปรอบสุดท้ายแทนและผลออกมาตามคาดเธอแพ้ให้กับ อาราส ด้วยคะแนน 5-2 

## เซอร์ไวเวอร์ ฮีโร่ ปะทะ วายร้าย
แดเนียลล์ได้กลับมาแข่งอีกครั้งในฤดูกาลนี้โดยเธออยู่เผ่า วายร้าย เธอถือว่าเตรียมตัวมาดีเพราะแข็งแกร่งกว่าเดิมและแผนสูงมากกว่าเดิมโดยเธอเลือกไปเป็นพันธมิตรกับ รัซเชล ฮัท และ พาร์วาตี แชลโลว์ซึ่งมีจำนวนน้อยกว่าพันธมิตรใหญ่ถึง 6-3 แต่ด้วยแผนการที่ถือว่าแยบยลของ รัซเซล ที่ส่งเครื่องรางคุ้มกันให้แก่ พาร์วาตี แชลโลว์ทำให้สามารถโหวต ไทสัน อพอสตอล ออกไปได้และเธอก็มีส่วนทำให้ เจอร์รี่ แมนทีย์ เปลี่ยนใจมาเข้ากับฝ่ายตัวเองและโหวต ร็อบ มาริเอโน ออกไปได้เธอยังเป็นคนเปลี่ยนเสียงโหวตทำให้ เบนจามิน "โค้ช" เวด ต้องออกไปแบบไม่รู้ตัว แดเนียลล์ กับ อแมนด้า คิมเมล มีเรื่องกันเล็กน้อยโดยต้นนเหตุคือเบาะแสเครื่องรางคุ้มกันแต่ผลสุดท้ายเธอได้ไปแต่คนหาเครื่องรางเจอกลับเป็น รัซเชล ฮัทวันที่ 33 รัซเชล ฮัท เกิดระแวงความสัมพันธ์ของเธอกับ พาร์วาตี จึงพยายามหาทางเอาเธอออกแต่ เธอรู้เรื่องเข้าจึงรีบไปเปลี่ยนเสียงเพื่อนร่วมเผ่าทันทีซึ่งดูเหมือนจะได้ผลเพราะเป้าพุ่งไปที่ รูเพิร์ท โบเนแฮม แต่ในสภาเผ่า เธอกับสติแตกและร้องไห้ฟูมฟายและปริปากบอกแผนการของ รัซเซล และ ความสนิทสนมของเธอกับ พาร์วาตี เป็นเหตุให้ รัซเซล ไม่พอใจและเปลี่ยนเสียงโหวตของตัวเองในสภาเผ่าทันที พร้อมขู่ เจอร์รี่ แมนทีย์ ให้โหวตตามมิฉะนั้น เจอร์รี่ จะเป็นรายต่อไปทำให้เธอถูกโหวตออกไปในวันที่ 33 เป็นลูกขุนคนที่ 6

## อ้างอิง
**www.cbs.com**

หมวดหมู่:ผู้เข้าแข่งขันในรายการเซอร์ไวเวอร์
หมวดหมู่:บุคคลจากรัฐฟลอริดา
เฟร์นันโด มุสเลรา

**เนสตอร์ เฟร์นันโด มุสเลรา มีกอล** () เกิดเมื่อวันที่ 16 มิถุนายน ค.ศ. 1986 ที่กรุงมอนเตวิเดโอ ประเทศอุรุกวัย เป็นนักฟุตบอลชาวอุรุกวัย ในตำแหน่งผู้รักษาประตูให้กับทีมกาลาตาซารายในซือเปร์ลีก และเล่นให้กับฟุตบอลทีมชาติอุรุกวัย เป็นผู้รักษามือหนึ่งในการแข่งขันฟุตบอลโลก 2010

## อ้างอิง

## แหล่งข้อมูลอื่น

* เฟร์นันโด มุสเลรา ที่เว็บไซต์ Galatasaray S.K.
* 
* 
* 
* โปรไฟล์ ที่ Galatasaray.org
* 
* 
* 
* 
* Lazio sign keeper Muslera&nbsp;– Sky Sports, 29 August 2007
* Muslera Meltdown&nbsp;– Goal.com, 8 October 2007
* Biography in Spanish

หมวดหมู่:นักฟุตบอลชาวอุรุกวัย
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในเซเรียอา
หมวดหมู่:ผู้รักษาประตูฟุตบอล
หมวดหมู่:ผู้เล่นกลุบนาซิโอนัลเดฟุตโบล
หมวดหมู่:ผู้เล่นสโมสรกีฬาลัตซีโย
หมวดหมู่:นักฟุตบอลกาลาทาซาไรสปอร์คูลือบือ
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:บุคคลจากบัวโนสไอเรส
หมวดหมู่:บุคคลจากมอนเตวิเดโอ
วาเลนไทน์ (วงดนตรีไทย)

**วาเลนไทน์** หรือ **วาเลนไทน์ มิวสิก** เป็นวงดนตรีสตริงลูกทุ่งระดับภูธรของไทย ก่อตั้งโดย สวัสดิ์ สังข์ทอง อดีตนักดนตรีไทยเดิม เมื่อปี พ.ศ. 2528   โดยระยะแรกตั้งเป็นวงดนตรีชาโดว์เล่นเพลงสากลกับเพลงไทยสากล รับงานทั่วไปตามว่าจ้างโดยเฉพาะตามงานวัดต่างๆ  ต่อมาจึงเล่นเพลงทุกแนวตามกระแสนิยม จนเริ่มเป็นที่รู้จักในหมู่คนจัดงานภูธรและคนทั่วไป โดยบริษัทชื่อดัง อีวีเอส และ ท็อปไลน์ ไดมอนด์ ได้มีการผลิตเทปบันทึกการแสดงสดออกจำหน่าย  ลักษณะการแสดงของวงใช้การเล่นดนตรีแบบ "ทับไลน์"  มีแดนเซอร์ โคโยตี้ และนักร้องบนเวทีซึ่งสามารถร้องเพลง เต้นรำ และเล่นตลกได้อย่างครบเครื่อง 

ปัจจุบัน โบว์ นุ่น และ เจน อดีตนักร้องนำของวงแยกตัวออกมาตั้งวงดนตรี *"ซุปเปอร์ วาเลนไทน์"* โดยออกอัลบั้มเพลงในสังกัด ท็อปไลน์ ไดมอนด์ ขณะที่วงวาเลนไทน์ยังคงดำเนินแสดงต่อซึ่ง เดียร์ นักร้องนำนีนยังได้ออกแสดงในรายการตีสิบ ช่วงดันดารา

## ผลงานในนามวาเลนไทน์

### บันทึกการแสดงสด

* วงวาเลนไทน์ ยอดที่สุด ชุด 1 (2553) (ท็อปไลน์)
* วงวาเลนไทน์ ยอดที่สุด ชุด 2 (2553) (ท็อปไลน์) 

## ผลงานในนามซุปเปอร์วาเลนไทน์

### อัลบั้ม
**อยากเป็นซุปตาร์ (2554) ([[ท็อปไลน์มิวสิค|ท็อปไลน์]])**

# อยากเป็นซุปตาร์
# พิลึกไม่รัก
# สาวตลาดนัด
# กางร่มให้ใจ
# ซุปเปอร์วาเลนไทน์
# นอนไม่หลับ
# พระรามรัก พระรามลวง
# แมงมุมชีกอ
# อยากเรียนตัดรัก
# แฟนทีวี

**Super ซุปตาร์ (2555) ([[ท็อปไลน์มิวสิค|ท็อปไลน์]])**

# จะฟ้องครูอังคณา
# โครตเจ็บ
# ความในใจของตัวปลอม
# ยกมาทั้งใจ
# สาวโคโยตี้
# รุ่นพกติดตัว
# กลัวเพี้ยน
# คิดก่อน
# สับขาหลอก
# เอาอยู่

**โหน่ง - วุฒิ ซุปเปอร์วาเลนไทน์ ชุด บัดดี้ (2556) ([[ท็อปไลน์มิวสิค|ท็อปไลน์]])**

# กลับบ้านไม่ได้ แฟนหายในผับ
# ชู้ทางความคิดถึง
# คนนี้ขอยอม
# อย่าสงสาร
# อยากกินเธอ
# คิดถึงคนในคืนนั้น
# ผีเน่าโลงผุ
# ใครใช้ให้เธอน่ารัก
# ตีสนิท
# ยังโสดอยู่ครับ

**อย่าเยอะ (2557) ([[ท็อปไลน์มิวสิค|ท็อปไลน์]])**

# ขมิบ
# ไม่ต้องการเทพบุตร
# นางฟ้านาทีสุดท้าย
# อย่าเยอะ
# บวชชีก่อนมั๊ย
# เหงาเว่อร์
# อย่าถามว่ามีแฟนหรือยัง
# น่าคิด
# สวยเลือกได้
# บ่องตง

### บันทึกการแสดงสด

* SUPER วาเลนไทน์ บันทึกแสดงสด ชุด 1 (2553) (ท็อปไลน์)
* SUPER วาเลนไทน์ บันทึกแสดงสด ชุด 2 (2554) (ท็อปไลน์)
* บัวผัน ทังโส ประชัน ศรีจันทร์ วีสี ปะทะ SUPER วาเลนไทน์ ชุด 1 (2554) (ท็อปไลน์)
* บัวผัน ทังโส ประชัน ศรีจันทร์ วีสี ปะทะ SUPER วาเลนไทน์ ชุด 2 (2554) (ท็อปไลน์)
* SUPER วาเลนไทน์ บันทึกแสดงสด ชุด 3 (2554) (ท็อปไลน์)
* SUPER วาเลนไทน์ บันทึกแสดงสด ชุด 4 (2555) (ท็อปไลน์)
* SUPER วาเลนไทน์ บันทึกแสดงสด ชุด 5 (2556) (ท็อปไลน์)
* SUPER วาเลนไทน์ บันทึกแสดงสด ชุด 6 (2556) (ท็อปไลน์)

## อ้างอิง

หมวดหมู่:กลุ่มดนตรีสัญชาติไทย
มักซิ โรดริเกซ

**มักซีมีเลียโน รูเบน "มักซี" โรดรีเกซ** () เกิดเมื่อวันที่ 2 มกราคม ค.ศ. 1981 ที่เมืองโรซารีโอ จังหวัดซานตาเฟ เป็นนักฟุตบอลชาวอาร์เจนตินา ปัจจุบันเล่นให้กับสโมสรฟุตบอลนิวเอลส์โอลด์บอยส์ เขาได้รับฉายาว่า *La Fiera* เขาเล่นตำแหน่งปีก แต่สามารถรับตำแหน่งกองกลางตัวรุกได้ด้วย 

## อ้างอิง

หมวดหมู่:นักฟุตบอลชาวอาร์เจนตินา
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ชาวอาร์เจนตินาเชื้อสายอิตาลี
หมวดหมู่:นักฟุตบอลทีมชาติอาร์เจนตินา
หมวดหมู่:บุคคลจากโรซาริโอ
หมวดหมู่:กองกลางฟุตบอล
หมวดหมู่:ปีกฟุตบอล
อาร์เนอ ฟรีดริช

**อาร์เนอ ฟรีดริช** () เกิดเมื่อวันที่ 29 พฤษภาคม ค.ศ. 1979 เป็นนักฟุตบอลชาวเยอรมัน ตำแหน่ง กองหลัง ปัจจุบันเล่นให้กับสโมสรฟุตบอลโวล์ฟสบวร์ก และฟุตบอลทีมชาติเยอรมนี เขาเป็น 1 ในนักฟุตบอลทีมชาติ 23 คนในฟุตบอลโลก 2006 ที่เยอรมนีได้ที่ 3 โดยฟรีดริชได้เข้าร่วมเกือบทุกเกมในการแข่งครั้งนี้ เขาเล่นได้หลายตำแหน่ง ทั้งฟูลแบ็ก, เซ็นเตอร์แบ็ก และในบางครั้งรับตำแหน่งกองกลาง เขายังเป็นตัวแทนในฟุตบอลโลก 2010 เขายังทำประตูแรกครั้งแรกในฐานะทีมชาติในรอบ 8 ทีมสุดท้ายในนัดที่เจอกับทีมอาร์เจนตินา

## อ้างอิง

หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นอาร์มีนีอาบีเลอเฟ็ลท์
หมวดหมู่:ผู้เล่นแฮร์ทา เบเอ็สเซ
หมวดหมู่:ผู้เล่นเฟาเอ็ฟเอ็ล ว็อลฟส์บวร์ค
สนามกีฬาเนลสันมันเดลาเบย์

**สนามกีฬาเนลสันมันเดลาเบย์** () เป็นสนามกีฬาขนาด 48,000 ที่นั่ง อยู่ที่เมืองพอร์ตเอลิซาเบท ประเทศแอฟริกาใต้ เป็นสนามกีฬาที่ใช้ในการแข่งขันฟุตบอลโลก 2010 และเป็น 1 ใน 3 สนามที่อยู่ติดชายหาด สนามกีฬาใช้ในการแข่งขันฟุตบอลและรักบี้ นัดใหญ่ และยังใช้ในการจัดคอนเสิร์ตอีกด้วย

สนามกีฬาเนลสัน แมนเดลา เบย์ สเตเดียม สร้างขึ้นเป็น 5 ชั้น มูลค่า 2 พันล้านแรนด์ (ประมาณ 159 ล้านดอลลาร์สหรัฐ) สร้างขึ้นเหนือทะเลสาบนอร์ธเอนด์ ในใจกลางเมือง

## อ้างอิง

## แหล่งข้อมูลอื่น

* Nelson Mandela Bay Stadium web site
*Photos of Stadiums in South Africa at cafe.daum.net/stade
*360 View

หมวดหมู่:สนามกีฬาฟุตบอลโลก 2010
หมวดหมู่:สนามกีฬาในประเทศแอฟริกาใต้
เดอะบลูดานูบ

thumb|หน้าปกของชีทมิวสิก
thumb|โน้ตท่อนแรกของ ''The Blue Danube'' พร้อมลายเซ็นของชเตราสส์
**เดอะบลูดานูบ** () เป็นชื่อที่รู้จักกันทั่วไปของ ***An der schönen blauen Donau*** op. 314 *()* เพลงวอลต์ซโดยโยฮันน์ ชเตราสส์ ที่สอง แต่งขึ้นในปี ค.ศ. 1866 และแสดงครั้งแรกเมื่อวันที่ 13 กุมภาพันธ์ ค.ศ. 1867 ที่สมาคมนักร้องประสานเสียงแห่งเวียนนา (; ) กรุงเวียนนา ประเทศออสเตรีย ได้รับการยอมรับว่าเป็นหนึ่งในเพลงคลาสสิกที่เป็นที่รู้จักมากที่สุด  และถูกจัดให้เป็นเพลงชาติอย่างไม่เป็นทางการของประเทศออสเตรีย

เพลงนี้ได้รับการแต่งคำร้องโดยโจเซฟ เวย์ล นักแต่งคำร้องของสมาคมนักร้องประสานเสียง  ต่อมาชเตราสส์ได้ปรับปรุงทำนองใหม่ และเวย์ลก็ได้ปรับคำร้องใหม่อีกครั้งให้เหมาะสมยิ่งขึ้น  โดยเนื้อร้องกล่าวชื่นชมความงามของแม่น้ำดานูบ และกรุงเวียนนา

## อ้างอิง

## แหล่งข้อมูลอื่น

* 

หมวดหมู่:ผลงานของ โยฮันน์ ชเตราสส์ ที่สอง
หมวดหมู่:วอลซ์
โรงเรียนสนมวิทยาคาร

**โรงเรียนสนมวิทยาคาร** เป็นโรงเรียนมัธยมศึกษาของรัฐ ในสังกัดสำนักงานคณะกรรมการการศึกษาขั้นพื้นฐาน (สพฐ.)  เริ่มเปิดทำการสอนเมื่อปี พ.ศ. 2517

## ประวัติ
โรงเรียนสนมวิทยาคาร เป็นโรงเรียนมัธยมศึกษา ตั้งอยู่ที่บ้านเลขที่ 190 หมู่ 1 ตำบลสนม อำเภอสนม จังหวัดสุรินทร์ จัดการศึกษาแบบสหศึกษา มีพื้นที่ 98 ไร่ 2 วา 50 ตารางวา  เริ่มก่อตั้งในปี พ.ศ 2516 ชาวกิ่งอำเภอสนม ซึ่งมี นายสิงห์ ไชยโรจน์  ปลัดอำเภอ ผู้หัวหน้ากิ่งอำเภอสนม และ นายสุทัศน์ พรพรม ศึกษาธิการอำเภอสนม ประจำกิ่งอำเภอสนม  พร้อมด้วยบรรดา ข้าราชการ ประชาชนชาวสนม มีความเห็นตรงกันว่า พื้นที่ **โคกเล็บเหยี่ยว** (โคกเล็บแม็วในภาษาถิ่น) ซึ่งอยู่มางทิศตะวันออก **หนองสนม** ห่างจากหมู่บ้าน 1.5 กิโลเมตร มีความเหมาะสมจะตั้งโรงเรียน

กระทั่งกระทรวงศึกษาธิการ ได้ประกาศก่อตั้ง **โรงเรียนสนมวิมยาคาร** ในวันที่ 10 มีนาคม พ.ศ. 2517 โดยได้รับนักเรียนจำนวน 2 ห้อง มีนักเรียน 68 คน โดยอาศัยโรงเรียนสนมศึกษาคารเป็นที่เรียนชั่วคราว ต่อมาได้ย้ายมาที่ อาคารเรียนชั่วคราว 216 ก ที่ก่อสร้างใหม่ ในบริเวณปัจจุบัน เมื่อวันที่ 29 มีนาคม 2517 นายธีรชัย บุพศิริ เดินทางมานับตำแหน่งเป็นครูใหญ่คนแรก  โดยมีการสอนระดับ มัธยมศึกษาปีที่1 - 6 และระดับ ปวช.1-3 และมีข้าราชการ บุคลากรทางการศึกษา ลูกจ้าง ครูอัตราจ้าง และนักศึกษาฝึกประสบการณ์ทั้งหมด 54 คน

ในวันที่ 27 ธันวาคม 2547 ได้ผ่านการประเมิน **ต้นแบบ 1 อำเภอ 1 โรงเรียนในฝัน** ตามนโยบายของรัฐบาลในสมัยนั้น
และในปีพ.ศ. 2555 ได้ผ่านการประเมิน และรับรางวัล**โรงเรียนพระราชทาน**

## '''สัญลักษณ์'''

* **ตราสัญลักษณ์** : เสมาธรรมจักรครอบพานดวงแก้ว บนคำปรัชญา
* **พระพุทธรูปประจำโรงเรียน** : 
* **ปรัชญา** : “ปญฺญา โลกสฺมิ ปชฺโชโต” (ปัญญาเป็นแสงสว่างแห่งโลก)
* **ต้นไม้ประจำโรงเรียน** : ต้นทองกวาว  ต้นราชพฤกษ์
* **สีประจำโรงเรียน** : 
**** สีแสด**หมายถึง เป็นสีของดวงอาทิตย์เมื่อตอนรุ่งอรุณ เป็นสัญลักษณ์ของความรุ่งโรจน์ แผ่รัศมี และให้แสงสว่างเพื่อขจัดความมืดมัวทั้งปวง 
**** สีขาว** หมายถึง  เป็นสีของพระพุทธศาสนา สีของความบริสุทธิ์ แจ่มใส 

## ผู้อำนวยการ

## รางวัลสำคัญ
* รางวัลโรงเรียนพระราชทาน ปี 2555 ประเภทโรงเรียนขนาดกลาง
* รางวัลพระราชทานพิณเพชรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย Saim MusicThai YAMAHA 2547 คณะสานศิลป์ดนตรีไทยสนมวิทยาคาร
* รางวัลพระราชทานพิณเพชรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย Saim MusicThai YAMAHA 2548 คณะสานศิลป์ดนตรีไทยสนมวิทยาคาร
* รางวัลพระราชทานพิณเพชรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย Saim MusicThai YAMAHA 2549 คณะสานศิลป์ดนตรีไทยสนมวิทยาคาร
* 1 อำเภอ 1 โรงเรียนในฝัน
* รางวัลโรงเรียนวิถีพุทธ
* รางวัลโรงเรียนเศรษฐกิจพอเพียง ปี 2555,2556
* รางวัลพิณทองสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย YAMAHA ลูกทุ่งคอนเทสต์ 2556 วงดนตรีลูกทุ่งดอกจาน
* รางวัลพิณเงินสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  โดย YAMAHA ลูกทุ่งคอนเทสต์ 2555 วงดนตรีลูกทุ่งดอกจาน
* รางวัลโรงเรียนผู้นำชุมชน
* รางวัลโรงเรียนปลอดอุบัตติเหตุ
* รางวัลโรงเรียนปั้นเด็กสู่ดาว
* รางวัลโรงเรียนดีเด่นประจำเขตพื้นที่การศึกษา

## อ้างอิง

## แหล่งข้อมูลอื่น
* เว็บไซต์อย่างเป็นทางการโรงเรียนสนมวิทยาคาร 

หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสุรินทร์
หมวดหมู่:โรงเรียนที่ก่อตั้งในปี พ.ศ. 2517
หมวดหมู่:สิ่งก่อสร้างในอำเภอสนม
กีฬาฟุตบอลในออลแอฟริกาเกมส์

การแข่งขันฟุตบอล ในการแข่งขัน**กีฬา[[ออลแอฟริกาเกมส์]]** เริ่มขึ้นครั้งแรกในปี ค.ศ. 1965 และฟุตบอลหญิงเริ่มในปี ค.ศ. 2003 จะมีการจัดขึ้นทุกครั้งที่มีการแข่งขันออลแอฟริกาเกมส์

## สรุปผลการแข่งขันฟุตบอลชาย

## สรุปผลการแข่งขันฟุตบอลหญิง

## ดูเพิ่ม
* ออลแอฟริกาเกมส์
* ฟุตบอล

## แหล่งข้อมูลอื่น
* ออลแอฟริกาเกมส์ที่เว็บไซต์ CAFonline.com

หมวดหมู่:ออลแอฟริกาเกมส์
เซเกียว

**หนังสือพิมพ์เซเกียว**เป็นสิ่งพิมพ์แรกของสมาคมสร้างคุณค่าก่อตั้งขึ้นเมื่อวันที่ 20 เมษายน พ.ศ. 2494 โดยโจเซอิ โทดะ นายกสมาคมโซคา งัคไก ท่านที่สอง เป็นหนังสือพิมพ์รายวัน ก่อตั้งโดยมีวัตถุประสงค์เพื่อการเผยแผ่ธรรมไพศาล และต่อต้านอาวุธนิวเคลียร์

## ประวัติ
หนังสือพิมพ์เซเกียว ก่อตั้งขึ้นโดยโจเซอิ โทดะ นายกสมาคมโซคา งัคไก คนที่สอง โดยที่ปัจจุบันมียอดพิมพ์จำหน่ายอยู่ที่ 5,500,000 ฉบับ สมาชิกขององค์กรที่ญี่ปุ่นจะได้รับหนังสือพิมพ์ครอบครัวละฉบับ และพยายามขยายวงไปในต่างประเทศเครือค่าย

## เนื้อหา
คำชี้นำของดร.ไดซาขุ อิเคดะ อดีตนายกสมาคมโซคา งัคไก ปัจจุบันเป็น ประธานกิตติมศักดิ์สมาคมโซคา งัคไก และเป็นประธานสมาคมโซคา งัคไก สากล เนื้อหาการชึ้นำเป็นการเพิ่มศรัทธาให้สมาชิกสมาคมสร้างคุณค่า มีพลังศรัทธามากขึ้น เนื้อหาเกี่ยวกับสันติภาพ เช่น ต่อต้านอาวุธนิวเคลียร์ 
* นิยายการ์ตูน เขียนโดย ไดซาขุ อิเคดะ (ใช้นามปากกา โกคุ)
* บทความทั่วไป เกี่ยวกับ การกีฬา สิ่งแวดล้อม การเมือง พระพุทธศาสนา

## โฆษณา
โฆษณาที่ลงในหนังสือพิมพ์เซเกียวส่วนใหญ่จะเป็นเกี่ยวกับสมาคมสร้างคุณค่า และโฆษณาหลายๆองค์กรเช่น อุปกรณ์สุขภาพ,อาหารสุขภาพ,ธนาคาร

## การหยุดระงับตีพิมพ์
สำนักพิมพ์เซเกียวจะหยุดระงับการพิมพ์ในวันหยุดหนังสือพิมพ์

## อ้างอิง
* เพื่อเพื่อนผู้ศรัทธา,สร้างคุณค่า,2550
* คู่มือแนะนำธรรมเบื้องต้น,สร้างคุณค่า,2550

## เว็บไซต์อ้างอิง
* หนังสือพิมพ์เซเกียว 
* สมาคมสร้างคุณค่า ญี่ปุ่น
* สมาคมสร้างคุณค่าในประเทศไทย 

หมวดหมู่:สมาคมสร้างคุณค่า หมวดหมู่:หนังสือพิมพ์ต่างประเทศ